Author: Informatika
Company: MVRR SR

Dôvodová správa

A/ Úvod

Rozvojový program priorít verejných prác zostavuje Ministerstvo výstavby a regionálneho rozvoja SR (ďalej len “ministerstvo”) na obdobie troch rokov a predkladá každoročne do 31. júla na schválenie vláde na základe zákona Národnej rady Slovenskej republiky č. 254/1998 Z. z. o verejných prácach.

	Do návrhu Rozvojového programu priorít verejných prác na roky 2004 - 2006 (ďalej len “návrh RPPVP 2004 - 2006”)  ministerstvo zaraďovalo verejné práce v zmysle §8 predmetného zákona, s dôrazom na napĺňanie hospodárskej a sociálnej politiky vlády SR prezentovanej najmä Národným rozvojovým plánom a Programovým vyhlásením vlády Slovenskej republiky.

	V zmysle Programového vyhlásenia vlády SR je v návrhu RPPVP 2004 - 2006 dodržaný záväzok vlády SR, aby sa presadzovali princípy hospodárnosti a efektívnosti využitia vynakladaných prostriedkov z verejných financií, čo v stavebníctve znamená znížiť rozostavanosť, a to tak, že sa prednostne budú  dokončovať rozostavané stavby, takže na novozačínané prioritné rozvojové verejné práce sa v návrhu RPPVP 2004 - 2006 rozpočtuje z predpokladaných kapitálových výdavkov štátneho rozpočtu roku 2004 cca 10%.

	V súlade s Národným rozvojovým plánom sú do návrhu RPPVP 2004 - 2006 zaradené také verejné práce, ktoré sú spolufinancované s fondmi EÚ. Rok 2004 bude významný najmä prijatím Slovenskej republiky do Európskej únie.

V súčasnej dobe príslušné štátne a samosprávne orgány nedokážu pre rok 2004 stopercentne vyšpecifikovať, ktoré projekty budú ešte spolufinancované z predvstupových fondov alebo až po vstupe do Európskej únie. Preto sú v tabuľkách pri predmetných verejných prácach uvedené príslušné predvstupové fondy a alternatívne v zátvorke je vyznačený Kohézny fond. 

	Príjem zo štrukturálnych operácií (čerpanie štrukturálnych fondov 
a Kohézneho fondu) by mal v rokoch 2004 - 2006 dosiahnuť cca 31 mld. Sk, pričom spolufinancovanie z národných verejných zdrojov (štátny rozpočet  
+ súkromné zdroje) má byť v sume cca 12,7 mld. Sk (Zdroj MF SR Informácia o predpokladanom dosahu vstupu SR do EÚ). 

Taktiež dá sa predpokladať, že ešte v roku 2004 bude príjem z predvstupových fondov (PHARE, ISPA a SAPARD) činiť cca 7,5 mld. Sk, v roku 2005 cca 4,1 mld. Sk a v roku 2006 ešte 2,3 mld. Sk. Kvalifikovaný odhad spolufinancovania predvstupových fondov zo štátneho rozpočtu v rokoch                  2004 - 2006 predstavuje čiastku 6,2 mld. Sk.

Z vyššie uvedeného vyplýva, že väčšinu verejných prác treba orientovať najmä do oblasti životného prostredia a dopravnej siete. Preto sú rešpektované požiadavky rezortov pôdohospodárstva, dopravy, ale aj zdravotníctva, školstva a spravodlivosti. Z požiadaviek samosprávnych krajov boli prioritne rešpektované požiadavky v oblasti priemyselných parkov a cestovného ruchu.

Zostaveniu návrhu RPPVP 2004 - 2006 predchádzali pracovné rokovania uskutočnené v mesiacoch január a február 2003 odborníkmi ministerstva v rámci štátneho dozoru podľa §20 ods. (1) zákona 254/1998 Z. z. o verejných prácach s odborníkmi pre spracovanie rezortných rozvojových programov, rozvojových programov samosprávnych krajov a krajských úradov. Cieľom rokovaní bolo zabezpečiť koordináciu a metodické usmernenie spracovania rozvojových programov a ich predloženie ministerstvu v termíne zabezpečujúcom predloženie návrhu RPPVP 2004 - 2006 v júli 2003 do vlády SR na schválenie. Zároveň bol preverený stupeň prípravy prioritných rozvojových verejných prác, ktoré podľa Rozvojového programu priorít verejných prác na roky 2003 - 2005, schváleného uznesením vlády Slovenskej republiky č. 798 zo 17. júla 2002 (ďalej len “RPPVP 2003 - 2005”), majú byť začaté v roku 2003. Výsledok previerky je rozanalyzovaný v kapitole B tohto materiálu.

Ku dňu spracovania pracovného návrhu RPPVP 2004 - 2006 MŽP SR listom oznámilo, že v oblasti životného prostredia pre rok 2004 neuvažuje o čerpaní prostriedkov na projekty Kohézneho a štrukturálneho fondu a ďalej uvádza, aby sa z tohto dôvodu tieto projekty nezahŕňali do podkladov pre zostavenie Štátneho rozpočtu na rok 2004.

Predkladaný materiál bol pracovne prerokovaný a odsúhlasený Radou odborníkov pre posudzovanie Rozvojového programu priorít verejných prác konanej 10. 4. 2003. Záznam z rokovania je v prílohe č. 4.

B/ Analýza RPPVP 2003 - 2005 so zameraním na rok 2003
 
      B. 1.  Celkový prehľad

	V  RPPVP 2003 - 2005 bolo celkovo zaradených 221 verejných prác             na začatie, s celkovými predpokladanými nákladmi cca 107 mld. Sk. V roku 2003 sa navrhovalo začať celkom 126 verejných prác s nasledovnými predpokladanými nákladmi (objem finančných prostriedkov): 

2003 | 2004 | 2005
Počet RVP | 126 | Počet RVP | 53 | Počet RVP | 42
Objem v mil. Sk | 9 010,0 | Objem v mil. Sk | 3 870,0 | Objem v mil. Sk | 3 553,8
Z toho ŠR *v mil. Sk | 3 565,0 | Z toho ŠR *v mil. Sk | 1 752,0 | Z toho ŠR *v mil. Sk | 1 781,9
* vrátane štátnych fondov a VPS

	Z výsledkov pracovných rokovaní a údajov poskytnutých rezortmi, ostatnými ústrednými orgánmi štátnej správy, úradmi samosprávnych krajov a krajskými úradmi (ďalej len “predkladatelia”) vyplýva, že zo 126 rozvojových verejných prác navrhovaných na začatie v roku 2003 nebude v pôsobnosti ústredných orgánov začatých 69 verejných prác, najmä z dôvodu nedostatku finančných prostriedkov. Z nich sa so 64-mi verejnými prácami uvažuje pre roky 2004 až 2006, podľa nasledovného rozpisu:
v roku 2004 
Ministerstvo dopravy, pôšt a telekomunikácií SR 
29 161 6 | Trnava - Nové Mesto n/Váhom, modernizácia trate, II. časť
29 65 6 | Modernizácia telekomunikačnej siete ŽSR, 2. a 3. etapa
29 146 5 | D1 Mengusovce - Jánovce
29 170 5 | D1 Višňové - Dubná Skala
29 61 19 | I/59 Donovaly - Jelenec
29 128 19 | Bezpečnostné systémy letísk SSL
29 123 19 | Pošta Košice
29 155 19 | Hlavné spracovateľské centrum - Pošta Zvolen 2
Ministerstvo pôdohospodárstva SR
27 251 7 | Skupinový vodovod - rozšírenie vodného zdroja Gabčíkovo
27 250 7 | Skupinový vodovod Gabčíkovo, prívod vody Želiezovce - Šahy
27 563 7 | Malacky - Kúty, prívod vody
27 357 8 | Rekonštrukcia a rozšírenie kanalizácie a ČOV Žilina
27 377 8 | Rekonštrukcia kanalizácie Prešov - Sabinov, čistá Torysa
27 427 8 | Kanalizácia a ČOV juhovýchodnej časti okresu Košice - okolie v povodí Torysy
27 423 8 | Horný tok Váhu - ekologizácia regiónu Liptov
27 398 8 | Intenzifikácia ČOV Brezová pod Bradlom
27 321 8 | Rekonštrukcia a rozšírenie ČOV Svätý Jur
27 479 8 | Hamuliakovo - Kalinkovo, rozšírenie kanalizácie a ČOV
27 406 8 | Rekonštrukcia a rozšírenie kanalizácie, ČOV Častá
27 515 7 | VD Slatinka na Slatine
27 514 7 | Ochrana Bratislavy, II. stavba
27 417 8 | Rozšírenie kanalizácie a rekonštrukcia ČOV Považská Bystrica
27 297 7 | Vodojemy Podkriváň - Kopáň, rekonštrukcia potrubia
27 110 8 | Rekonštrukcia a rozšírenie ČOV Zvolen
Ministerstvo zdravotníctva SR
21 183 3 | NsP Ružinov - Interný pavilón a internát Bratislava
21 184 3 | NsP Ružinov - modernizácia monobloku Bratislava
21 185 3 | NsP - modernizácia monobloku Nové Zámky
21 186 3 | Dostavba pavilónu chirurgických disciplín MFN Martin, I. etapa
Ministerstvo spravodlivosti SR
13 179 1 | Rekonštrukcia budovy Krajského súdu Banská Bystrica
13 63 11 | Rekonštrukcia objektov 1, 4, 6, 7 ÚVV a ÚVTOS Ilava
13 185 11 | Rekonštrukcia striech ubytovne Prešov
Košický samosprávny kraj
74 9 22 | Výstavba rekreačného rehabilitačného centra Borša
74 877 19 | Polyfunkčný objekt LUNÍK IX - centrum vzdelávacích činností Košice
Banskobystrický samosprávny kraj
70 1 19 | Priemyselný park Žarnovica
70 4 8 | Regionálna skládka tuhého a komunálneho odpadu Lubeník
70 5 8 | Stredisko recyklácie odpadov Žarnovica
Žilinský samosprávny kraj
80 126 10 | Rekonštrukcia a prístavba Obchodnej akadémie Žilina
Prešovský samosprávny kraj
77 1 8 | Kanalizácia a čistenie odpadových vôd pre Svidník a okolie
Bratislavský samosprávny kraj
69 217 10 | Rekonštrukcia fasády a strechy Gymnázia Grösslingova Bratislava
Slovenský rozhlas
52 1 18 | Rekonštrukcia hlavnej budovy SRo Bratislava

v rokoch 2005, 2006 
Ministerstvo pôdohospodárstva SR
27 249 7 | Skupinový vodovod Gabčíkovo, prívod vody Cetín - Nitra
27 291 7 | ÚV, III. stavba vodovod, Fiľakovo, Píla - Lučenec
27 247 7 | Skupinový vodovod, prepojenie na Lekárovce - Pinkovce
27 506 7 | Prepojenie skupinového vodovodu Senica - Holíč, II. stavba
27 449 7 | Skupinový vodovod Senec, rekonštrukcia vodovodu
27 456 7 | Podhorský skupinový vodovod - dotácia vodného zdroja Šamorín
27 520 7 | Prívod vody a vodovod II. časť, Hliník nad Hronom - Hronský Beňadik
27 358 8 | Rekonštrukcia a rozšírenie ČOV Bánovce n/Bebravou (ako Aglomerácia B.n/Bebravou)
27 487 8 | Rekonštrukcia a rozšírenie kanaliz. a ČOV Partizánske (ako Aglomerácia Partizánske)
27 430 8 | Rekonštrukcia a rozšírenie ČOV, II. etapa Topoľčany (ako Aglomerácia Topoľčany)
27 474 8 | Rekonštrukcia a rozšírenie ČOV Šurany (ako Aglomerácia Šurany)
27 384 8 | Intenzifikácia a rozšírenie ČOV Zlaté Moravce (ako Aglomerácia Zlaté Moravce)
27 370 8 | Rozšírenie kanalizácie a intenzifikácia ČOV Vráble (ako Aglomerácia Vráble)
27 473 8 | Intenzifikácia ČOV Prievidza (rozšírená a rekonštrukciu kanalizácie, vrátane Bojníc)
27 472 8 | Odkanaliz. obcí v povodí Bielej Oravy (Zásobovanie vodou a odkanalizovanie regiónu)
27 388 8 | Intenzifikácia a rozšírenie ČOV Fiľakovo
27 371 8 | Kanalizácia a ČOV Kysak
27 464 8 | Rekonštrukcia a rozšírenie ČOV Pezinok
27 255 8 | Rekonštrukcia a rozšírenie ČOV Myjava
27 241 8 | Rekonštrukcia a rozšírenie kanalizačnej stoky “A” Bardejov
27 400 8 | Likvidácia kanalizačných výustí Brezno
27 373 8 | Rekonštrukcia a rozšírenie ČOV Holíč
27 562 7 | Zemplín - Trebišov, pitná voda
27 6 8 | Odkanalizovanie mikroregiónu Veľká Domaša.
Poznámka: 5 verejných prác (z rezortu pôdohospodárstva 27 554 7, 27 390 8, 27 419 8, 27 483 8, z PSK 77 2 1) nie je v ďalšej príprave.

	Predpokladané náklady verejných prác z RPPVP 2003 - 2005 plánovaných   na začatie v roku 2003, ktoré nebudú v roku 2003 začaté, predstavujú celkom 42,8 mld. Sk, zo štátneho rozpočtu sa  na ich začatie v roku 2003 počítalo       so zdrojmi vo výške 1,9 mld. Sk.

Vyčíslenie dosahu na regióny (územné celky)
Územný celok (podľa NUTS II) | Počet VP | Predpokladané náklady spolu v mil. Sk | Zo zdrojov ŠR 2003    v mil. Sk
Bratislavský kraj | 13 | 3 277,8 | 269,7
Západné Slovensko | 19 | 5 988,6 | 674,9
Stredné Slovensko | 23 | 21480,4 | 696,7
Východné Slovensko | 14 | 12 076,0 | 253,0

      B. 2.  Väzba na fondy EÚ

V RPPVP 2003 - 2005 bolo 30 verejných prác, pri ktorých sa uvažovalo         o použití zdrojov z predvstupových fondov Európskej únie. Predpokladané náklady predstavujú 42,0 mld. Sk, z toho zo zdrojov fondov EÚ 12,5 mld. Sk              (v rokoch 2003 - 2005).

Prehľad o začínaných verejných prácach v jednotlivých rokoch                                        
2003 | 2004 | 2005
Počet VP | 21 | Počet VP | 7 | Počet VP | 2
Objem v mil. Sk | 5 530,2 | Objem v mil. Sk | 2 205,0 | Objem v mil. Sk | 930,0
Z toho: ŠR* v mil. Sk | 1 809,9 | Z toho: ŠR* v mil. Sk | 540,0 | Z toho: ŠR* v mil. Sk | 15,0
fondy EÚ ** | 3 090,3 | fondy EÚ ** | 1 215,0 | fondy EÚ ** | 615,0
*  vrátane štátnych fondov a VPS
** ISPA, PHARE

	Z verejných prác spolufinancovaných so zdrojmi z predvstupových fondov EÚ plánovaných na začatie v roku 2003 nebudú začaté nižšie uvedené:

29 161 6 | Trnava - Nové Mesto n/Váhom, modernizácia trate, II. časť | ISPA
27 377 8 | Rekonštrukcia kanalizácie Prešov - Sabinov, čistá Torysa | ISPA
27 417 8 | Rozšírenie kanalizácie a rekonštrukcia ČOV Považská Bystrica | ISPA
27 423 8 | Horný tok Váhu - ekologizácia regiónu Liptov | ISPA
29 146 5 | D1 Mengusovce - Jánovce | ISPA
27 472 8 | Odkanalizovanie  obcí v povodí Bielej Oravy | ISPA
74 9 22 | Výstavba rekreačného rehabilitačného centra Borša | PHARE
74 877 19 | Polyfunkčný objekt LUNÍK IX - centrum vzdelávacích činností Košice | PHARE
27 427 8 | Kanalizácia a ČOV juhovýchodnej časti okresu Košice - okolie v povodí Torysy | ISPA
77 1 8 | Kanalizácia a čistenie odpadových vôd pre Svidník a okolie | ISPA
	
	Predpokladané náklady uvedených nezačínaných verejných prác predstavujú cca 15,0 mld. Sk. Na ich začatie v roku 2003 sa zo štátneho rozpočtu predpokladal objem cca 0,8 mld. Sk, z predvstupových  fondov EÚ 1,3 mld. Sk. S realizáciou uvedených verejných prác sa počíta v ďalšom období, keď okrem verejnej práce      27 472 8 Odkanalizovanie obcí v povodí Bielej Oravy, ktorá by mala byť začatá v roku 2006, všetky sú navrhované na začatie v roku 2004. 

	V RPPVP 2003 - 2005 je zaradených 56 verejných prác, na ktoré sa vzťahuje ust. §10 zákona 254/1998 Z. z. o verejných prácach - vykonávanie štátnej expertízy. Z uvedeného počtu je 30 verejných prác so začatím v roku 2003. Na tieto, v zmysle citovaného zákona, bolo potrebné podať žiadosť o vykonanie štátnej expertízy v termíne do 15. novembra 2002. Z údajov získaných pri pracovných rokovaniach, z podkladov predkladateľov a doplňujúcich informácií bolo zistené, že:
-	21 verejných prác, vrátane 6-tich spolufinancovaných z predvstupových fondov EÚ, ktoré spĺňajú kritériá na vykonanie štátnej expertízy, nebude v roku 2003 začatých a ich začatie sa posúva na roky  2004 - 2006,
-	7 verejných prác - nepokračuje príprava, navrhovaná cena je nižšia ako           200 mil. Sk.

C/ Zostavenie návrhu RPPVP 2004 - 2006

      C. 1.  Celkový prehľad

Pri zostavovaní návrhu RPPVP 2004 - 2006  ministerstvo vychádzalo z objemu kapitálových výdavkov štátneho rozpočtu vrátane VPS na rok 2003, ktorý predstavuje cca 33,0 mld. Sk. Pre novozačínané verejné práce v roku 2004 je uvažované cca 11% z uvedenej čiastky, vo finančnom vyjadrení cca 3,8 mld. Sk.                      Na dokončovanie rozostavaných verejných prác, za účelom znižovania rozostavanosti tak zostáva cca 29,2 mld. Sk. 

Využitie finančného objemu 3,8 mld. Sk ministerstvo navrhlo použiť dvomi spôsobmi:

a)	Obdobie rokov 2004 - 2006, na ktoré je návrh RPPVP 2004 - 2006 zostavený, je totožné so skráteným programovacím obdobím, v ktorom Slovenská republika okrem predvstupových fondov EÚ môže začať s čerpaním prostriedkov štrukturálnych fondov a Kohézneho fondu. Preto bola ministerstvom                   pri zostavovaní návrhu RPPVP 2004 - 2006 v súlade so zákonom o verejných prácach zvolená filozofia vytvoriť súbor projektov pripravovaných na čerpanie najmä štrukturálnych fondov a Kohézneho fondu. Všetky verejné práce pripravované na spolufinancovanie z fondov EÚ boli zaradené do návrhu RPPVP 2004 - 2006. Ich celkový finančný objem  nárokovaný na spolufinancovanie zo ŠR na rok 2004 predstavuje 2,2 mld. Sk. Po schválení vládou SR bude materiál podkladom na zabezpečovanie verejných financií, bez ktorých nebude Slovensko môcť čerpať zo štrukturálnych fondov a Kohézneho fondu tak, ako by mohlo.

Tento súbor má slúžiť riadiacim orgánom či už Kohézneho fondu, štrukturálnych fondov a ďalších, aby v rámci svojich kompetencií a prijatých stratégií spracovali, pri zohľadnení všetkých možností financovania (národné zdroje + EÚ fondy), svoje realizačné strategické dokumenty, a vytvorili konkrétne - reálne podmienky pre čerpanie fondov EÚ.

b)	Z objemu 3,8 mld. Sk bude 1,6 mld. vyčerpané na verejné práce, pri zaraďovaní ktorých bol zohľadňovaný predovšetkým ich rozvojový charakter. Financovať sa budú zo štátneho rozpočtu a z iných zdrojov (okrem fondov EÚ). Okrem týchto verejných prác boli do návrhu RPPVP 2004 - 2006 zaradené aj verejné práce bez nároku na ŠR roka 2004. 

Na ďalšie 2 roky návrhu RPPVP 2004 - 2006 ako v objemovej časti, tak i v časti konkrétnych verejných prác je treba nazerať tak, že sa budú upravovať podľa vzniknutých podmienok pri príprave štátnych rozpočtov na ďalšie roky. Rozhodujúcim faktorom pre realizáciu projektov v príslušnom roku sú možnosti štátneho rozpočtu a zazmluvnené objemy pomoci z EÚ. Z toho pohľadu je nutné chápať verejné práce, zaradené do návrhu RPPVP 2004 - 2006 v rokoch 2005 a 2006, ako databázu pripravovaných projektov, ktorých realizácia je podmienená stupňom predprojektovej a projektovej prípravy a možnosťami štátneho rozpočtu.

	V návrhu RPPVP 2004 - 2006 je tak celkom zaradených spolu 225 verejných prác na začatie s celkovými predpokladanými nákladmi cca 233,0 mld. Sk, ktorých realizácia je uvažovaná v rozpätí rokov 2004 - 2010. Výška predpokladaných nákladov je ovplyvnená predovšetkým zaradením stavby Vážska vodná cesta v úseku Komárno - Žilina, na základe uznesenia vlády SR 463/2002, s predpokladanými nákladmi 38,7 mld. Sk, stavby Nosný systém MHD Metro Bratislava s predpokladanými nákladmi 17,4 mld. Sk, ale aj ďalších cca 10 stavieb úsekov diaľničných a rýchlostných komunikácií, železničných tratí, vodohospodárskych stavieb, ktorých predpokladané náklady sú jednotlivo 5,0 mld. Sk a viac. V programovaných rokoch 2004 - 2006 sa predpokladá s objemom finančných prostriedkov 69,2 mld. Sk. 
Poznámka: údaje o verejných prácach podľa priorít, o objemoch finančných prostriedkov podľa zdrojov sú v prílohe č.1.

Prehľad objemov na začínané verejné práce spolu a v jednotlivých rokoch 

2004 - 2006 | 2004 | 2005 | 2006
VP | mil. Sk | VP | mil. Sk | VP | mil. Sk | VP | mil. Sk
225 | 22 216,0 | 107 | 11 872,5 | 70 | 6 288,7 | 48 | 4 054,8

Finančné krytie verejných prác navrhovaných na začatie v roku 2004 podľa zdrojov 

Zdroj finančného krytia | mil. Sk | %
zo štátneho rozpočtu vrátane VPS | 3 800,5 | 32,0
z úverov so zárukou štátu | 550,0 | 4,6
z ostatných úverov | 124,5 | 1,1
z vlastných zdrojov iných subjektov | 219,7 | 1,9
z rozpočtov obcí | 29,0 | 0,2
iných - fondy EÚ | 7 148,8 | 60,2
Spolu | 11 872,5 | 100,0

	Vytvorením súboru projektov pre štrukturálne fondy a Kohézny fond sa napĺňa limit výdavkov štátneho rozpočtu vrátane VPS na verejné práce pripravované          na začatie v roku 2004. Je potrebné zdôrazniť, že v skrátenom programovacom období sú na čerpanie zo štrukturálnych fondov a Kohézneho fondu v jednotlivých rokoch Ministerstvom financií SR stanovené výšky možného čerpania, od ktorých sa bude odvíjať aj potrebná výška verejných financií.

      C. 2. Vyhodnotenie návrhu RPPVP 2004 - 2006 podľa regiónov (na úrovni      NUTS II)

Podľa Národného rozvojového plánu, schváleného vládou SR v marci 2003, sú   na čerpanie pomoci v rámci Cieľa 1 oprávnené tri regióny NUTS II - západné Slovensko (trnavský, nitriansky a trenčiansky kraj), stredné Slovensko (banskobystrický a  žilinský kraj), východné Slovensko (košický a prešovský kraj). Návrh RPPVP 2004 - 2006 usmerňuje verejné investície do týchto regiónov a na  plnenie záväzkov  prijatých Slovenskou republikou v rámci prístupových procesov v kapitole Životné prostredie.

Vychádzajúc zo základných štatistických ukazovateľov sociálnej a ekonomickej úrovne regiónov na úrovni NUTS II, všetky regióny okrem bratislavského kraja sú      v porovnateľnej úrovni a riešia podobné problémy. Návrh RPPVP 2004 - 2006 je zostavený tak, aby verejné investície (§2 písm. b) zákona 254/1998 Z. z. o verejných prácach), ktorými sú prostriedky štátneho rozpočtu, štátnych fondov,  Fondu národného majetku SR a úvery so zárukou štátu určené na prípravu a uskutočňovanie verejných prác, ktorých prostredníctvom štát zabezpečuje riešenie najnaliehavejších úloh          v oblasti hospodárskeho a sociálneho rozvoja, boli prednostne smerované               do týchto regiónov (západné Slovensko, stredné Slovensko, východné Slovensko). Za verejné investície sa považujú aj zdroje EÚ určené na spolufinancovanie verejných prác. 

Prehľad o verejných investíciách na verejné práce, pripravované na začatie v jednotlivých regiónoch Slovenska a rokoch, vrátane zdrojov EÚ

	Finančné prostriedky zo zdrojov fondov EÚ sú v tabuľkových prílohách uvádzané v stĺpci 17 “Iné” a v stĺpci 18 “Poznámka” je uvedený príslušný fond EÚ. Keďže počítačový program verejných prác, ktorý v súčasnosti ministerstvo používa, zdroje EÚ nesumarizuje do stĺpca 9 - verejné investície, tieto informácie v členení podľa regiónov poskytujú údaje v nižšie uvedenej tabuľke.

Región | 2004 | 2005 | 2006
| mil. Sk | % | mil. Sk | % | mil. Sk | %
bratislavský kraj | 1 220,8 | 10,6 | 908,5 | 14,9 | 250,0 | 6,4

západné Slovensko
(trnavský, nitriansky, trenčiansky)

2 334,1

20,2

1 066,2

17,5

297,8

7,7

stredné Slovensko
(banskobystrický, žilinský)

3 896,2

33,8

2 634,8

43,2

2 399,5

61,7

východné Slovensko
(košický, prešovský)

4 077,2

35,4

1 486,7

24,4

940,0

24,2

Slovensko spolu | 11 528,3 | 100,0 | 6 096,2 | 100,0 | 3 887,3 | 100,0
Poznámka: prehľad o jednotlivých verejných prácach a zdrojoch financovania v členení podľa regiónov je v prílohe č. 2.

 D. Verejné práce s väzbou na fondy Európskej únie

Vzhľadom na to, že počítačový program MVRR SR neumožňuje vybrať verejné práce v členení podľa financovania z jednotlivých eurofondov a územných jednotiek, prehľad verejných prác zaradených do návrhu RPPVP 2004 - 2006 spolufinancovaných s podporou EÚ je súčasťou dôvodovej správy.

      D. 1.  Predvstupové fondy ISPA, PHARE

	V programovacom období 2004 - 2006 má Slovenská republika možnosť čerpať z predvstupových fondov ISPA, PHARE, SAPARD finančné zdroje vo výške  13,9 mld. Sk. V tejto kategórii sú navrhnuté na zaradenie do návrhu RPPVP 2004 - 2006  nasledovné verejné práce spolufinancované z ISPA a PHARE: 
v mil. Sk
ISPA (KF) | 2004 | 2005 | 2006
27 514 7 | Ochrana Bratislavy - súbor stavieb | 435,0 | 670,0 | 570,0
27 544 8 | Kanaliz. zberač C, III. stavba Vajnorská - Rožňavská | 45,0 | 50,0 | 45,0
Bratislavský kraj spolu | 480,0 | 720,0 | 615,0
27 417 8 | Pov. Bystrica - rekonštr. ČOV a rozšírenie kanalizácie | 30,0 | 100,0 | 100,0
27 445 8 | Intenzifikácia ČOV - ľavý breh, Trenčín | 25,0 | 50,0 | 50,0
27 582 8 | Čistiareň a kanalizácia v trnavskom regióne | 142,8 | 197,4 | 67,2
Západné Slovensko spolu | 197,8 | 347,4 | 217,2
27 110 8 | Zvolen - rekonštrukcia a rozšírenie ČOV | 68,0 | 90,0 | 90,0
27 609 7 | Banská Bystrica - ochrana intravilánu, I. etapa | 18,0 | 64,0 | 100,0
27 357 8 | Rekonštrukcia a rozšír. kanalizácie a ČOV Žilina | 40,0 | 110,0 | 150,0
27 297 7 | Zásobovanie južnej časti okresu V. Krtíš pitnou vodou Podkriváň - Sečianky - Lučenec - V. Krtíš | 183,1 | 368,6 | 259,2
27 423 8 | Horný tok Váhu - ekologizácia regiónu Liptov | 25,0 | 100,0 | 82,0
Stredné Slovensko spolu | 334,1 | 732,6 | 681,2
27 427 8 | Košice - rozšírenie kanalizácie | 40,0 | 50,0 | 100,0
27 562 7 | Zásobovanie pitnou vodou juhovýchodu Zemplína | 40,0 | 75,0 | 150,0
27 595 8 | Rozšírenie kanalizácie mesta Košice - časť Poľov | 100,0 | 105,0 | 100,0
27 596 8 | Odkanalizovanie juhovýchodu Zemplína | 75,0 | 75,0 | 75,0
27 377 8 | Kanalizácia a ČOV juhových. častí povodia Torysy | 150,0 | 150,0 | 330,0
27 594 8 | ČOV Poprad - Matejovce | 50,0 | 100,0 | 100,0
27 597 8 | Kanalizícia a ČOV Horného Zemplína | 152,0 | 114,0 | 76,0
27 581 7 | Rekonštrukcia a úpravy Torysy v Prešove | 45,0 | |
77 1 8 | Kanalizácia a čistenie odpad. vôd pre Svidník a okolie | 80,0 | 70,0 | 75,0
Východné Slovensko spolu | 732,0 | 739,0 | 1 006,0
 
PHARE | 2004 | 2005 | 2006
68 97 4 | Krízové stredisko pre matky s deťmi, Košice | 0,0 | 12,5 | 11,0
74 9 22 | Výstavba rehabilitačno-rekreačného centra Borša | 15,0 | 20,0 | 10,0
74 15 15 | Rekonštrukcia kaštieľa Borša | 20,0 | 20,0 | 0,0
74 877 19 | Polyfunkčný obj. LUNÍK IX - centrum vzdeláv. čin., KE | 25,0 | 25,0 |
77 15 22 | Rozvoj turistickej infraštruktúry Poloniny | 40,0 | 40,0 | 39,0
Východné Slovensko spolu | 100,0 | 117,5 | 60,0
ISPA, PHARE Slovensko spolu | 1 843,9 | 2 656,5 | 2 579,4
Poznámka: údaje o verejných prácach, zdrojoch financovania sú v prílohe č. 3/časť ISPA, PHARE

	Na základe uvedených údajov by bolo možné konštatovať, že Slovenská republika má pripravené, resp. sú rozpracované prípravné  projektové práce             vo vyššie uvedených finančných čiastkach. Tieto však nie sú v súlade                        s kvalifikovaným odhadom MF SR, podľa ktorého je možné čerpať pomoc EÚ v oblasti predvstupových fondov (ISPA a PHARE) v rokoch 2004 - 2006 nasledovne:
v roku 2004 - 5,9 mld. Sk, v roku 2005 - 3,0 mld. Sk, v roku 2006 - 1,4 mld. Sk.

Najväčší rozdiel sa javí v roku 2004 (cca 4 mld. Sk), na ktoré Slovensko nemá podľa dostupných údajov pripravené projekty. Treba však upozorniť, že v sume         5,9 mld. Sk sú zahrnuté aj náklady na rozostavané stavby a ich postupné dokončovanie, ktorých sledovanie je v kompetencii MF SR. Štyri miliardy Sk, ktoré sú podľa odborného kvalifikovaného odhadu na tento účel rezervované, by mali byť postačujúce, či dokonca je reálne nebezpečenstvo, že celková suma 5,9 mld. Sk nebude vyčerpaná. Podľa informácií predkladateľov príprava projektov nezrealizovaných v rámci predvstupového fondu ISPA bude v ďalšom období pokračovať pre Kohézny fond. Preto v tabuľkových prílohách a i v textovej časti je     pri označení fondu ISPA v zátvorkách uvádzaný KF.

D.	2.  Štrukturálne fondy a Kohézny fond

Prínosom vstupu Slovenskej republiky do EÚ budú prostriedky štrukturálnych fondov a Kohézneho fondu, ktoré Slovenská republika môže čerpať už od roku 2004, v skrátenom programovacom období rokov 2004 - 2006. Celková podpora EÚ je stanovená na  celé trojročné obdobie vo výške 1 560,0 mil. eur. Na štrukturálne aktivity 1 050,3 mil. eur, z Kohézneho fondu 509,7 mil. eur. Do návrhu RPPVP    2004 - 2006 boli zaradené všetky verejné práce z rezortných rozvojových programov a rozvojových programov krajov, ktoré spĺňajú požiadavky                                na spolufinancovanie s týmito fondmi, s cieľom vytvoriť funkčnú databázu projektov v oblasti verejných prác.

      D.  2. 1.  Štrukturálne fondy

	V skrátenom programovacom období rokov 2004 - 2006, na základe uznesenia vlády SR č. 46 z 22. januára 2003 o percentuálnom rozdelení príspevku zo štrukturálnych fondov, predstavuje podpora z Európskeho fondu regionálneho rozvoja (ERDF) 447,64 mil. eur, z Európskeho sociálneho fondu (ESF) 294,0 mil. eur, z Európskeho poľnohospodárskeho fondu (EAGGF + FIFG) 252,1 mil. eur a      na iniciatívy Spoločenstva 56,6 mil. eur. Z podpory ERDF 447,64 mil. eur pripadá 62,75% pre ROP Základná infraštruktúra, čo predstavuje 280,88 mil. eur. (Zdroj NDP, ROP Základná infraštruktúra, február 2003).
	
	Pre Regionálny operačný program - Základná infraštruktúra sa v roku 2004 predpokladá čerpanie 1 420,76 mil. Sk, na rok 2005 čerpanie 2 574,93 mil. Sk a   na rok 2006 čerpanie 2 800,57 mil. Sk (Zdroj MF SR “Informácia o predpokladanom dosahu vstupu Slovenskej republiky do Európskych spoločenstiev na verejné financie v rokoch 2004, 2005 a 2006).

Podľa návrhu východísk štátneho rozpočtu na rok 2004 MF SR uvažuje           o rozdelení finančných prostriedkov pre ROP - Základná infraštruktúra v celkovom objeme 1 420,76 mil. Sk pre tri ministerstvá - MVRR SR 355,75 mil. Sk, MDPT SR 609,47 mil. Sk, MŽP SR 455,54 mil. Sk.	

Súbor projektov pre ROP - Základná infraštruktúra pripravovaných                   na spolufinancovanie z ERDF podľa jednotlivých rokov a regiónov - oblasť dopravy a oblasť životné prostredie:
v mil. Sk
ERDF | 2004 | 2005 | 2006
29 193 6 | Dispečerizácia trate Pod. Biskupice - Komárno | 110,0 | 150,0 |
29 116 19 | Cesta I/63 Veľký Meder | | 31,0 |
29 192 6 | Dispečerizácia trate Trnava - Kúty | | 110,0 | 150,0
29 187 5 | Cesta II/500 Čáčov - Sotina, II. etapa | | | 40,0
76 1 19 | II/509 Gbelce - Záv. | 34,9 | 75,0 | 75,0
27 591 7 | Vodovody - Povodie Žitava | | 0,0 | 21,0
29 182 19 | Cesta I/64 Topoľčany, II. etapa | | 60,0 | 60,0
76 2 19 | III/5613 Diakovce | | 20,0 | 40,0
27 412 8 | Intenzifikácia ČOV  Trenčianska Teplá | 10,0 | 35,0 | 35,0
27 573 8 | Intenzifikácia ČOV Nové Mesto n/Váhom | 15,0 | 45,0 | 45,0
27 574 8 | Intenzifikácia ČOV Stará Turá | 5,0 | 15,0 | 20,0
27 255 8 | Rekonštrukcia a rozšírenie ČOV Myjava | | 17,5 | 17,5
29 677 19 | Nadjazd štátnej cesty I/50 Handlová | | | 20,0
Západné Slovensko spolu | 174,9 | 558,5 | 523,5
29 61 19 | Cesta I/59 Donovaly - Jelenec | 20,0 | 20,0 |
29 65 6 | Modernizácia telekomunikač. siete ŽSR, 2. a 3. etapa | 700,0 | 700,0 | 700,0
29 194 6 | Elektrifikácia trate Zvolen - Lučenec - Fiľakovo | 185,0 | 185,0 | 185,0
70 2 19 | Priemyselný park Tisovec | | 0,0 | 24,5
29 195 6 | Predelektrifik. úpravy a elektrif. trate Zvolen-B. Bystrica | | | 150,0
29 210 19 | Cesta I/72 Piesok - Mýto pod Ďumbierom | | | 50,0
29 213 19 | Cesta II/515 Donovaly- Motyčky | | | 30,0
70 53 19 | Cesta II/527 Veľký Krtíš - Slovenské Ďarmoty | | | 100,0
70 54 19 | Cesta II/525 Banská Štiavnica - Banská Belá | | | 150,0
29 181 19 | Cesta II/584 Liptovské Matiašovce | 30,0 | 25,0 |
29 196 6 | Dispečerizácia trate Žilina - Rajec | 70,0 | |
29 179 19 | Cesta II/583 Belá | | 10,0 | 15,0
29 203 19 | Cesta III/52019 Oravice - Zuberec | | 15,0 | 15,0
29 186 19 | Cesta I/59 Dolný Kubín | | | 40,0
29 200 6 | Predelektrifik. úpravy a elektrifik. trate Kraľovany-Trst. | | | 70,0
29 175 5 | R2 Ožďany, obchvat | 10,0 | 200,0 | 400,0
29 113 5 | Žarnovica - Šášovské Podhradie, Žarnovica, Žiar n/Hr. | | 500,0 | 1200,0
29 212 19 | Komunikácia II/487 Čierne | | | 30,0
Stredné Slovensko spolu | 1 015,0 | 1 655,0 | 3 159,5
74 930 8 | Kanalizácia obce, I. etapa Valaliky | 0,0 | 37,5 | 37,5
29 198 6 | Peronizácia stanice Kysak | | 110,0 | 150,0
29 164 6 | Železničný koridor Prešov - peronizácia | 165,0 | 95,0 |
29 165 6 | Modernizácia IX. koridoru Prešov - Plaveč | 70,0 | 70,0 |
29 180 19 | I/68 Lipany | 50,0 | 40,0 |
29 191 6 | Úprava koľajišťa vrátane nástupíšť Prešov | 150,0 | 260,0 |
29 197 6 | Dostavba stanice Poprad | 185,0 | 185,0 | 185,0
27 6 8 | Odkanalizovanie obcí v povodí Ondavy - Svidník | | 25,0 | 35,0
29 70 19 | III/018197 Veľký Šariš - Malý Šariš | | 25,0 |
29 188 19 | I/18 Hlinné | | 20,0 | 20,0
29 206 19 | Most komunikácie I/74 Dlhé nad Cirochou | | 20,0 |
29 207 19 | Cesta III/545029 Bartošovce - Bardejov | | 16,5 | 15,0
29 208 19 | Cesta III/06815 Kuzmányho ulica Prešov | | 30,0 | 25,0
29 209 19 | Komunikácia I/74 Giraltovce | | 30,0 | 40,0
29 214 19 | Komunikácia II/540 Veľká Lomnica - FICC | | | 65,0
29 58 5 | Diaľ. privádzač Poprad - Kežmarok, I.etapa, Matejovce | 200,0 | 250,0 | 250,0
77 9 19 | Rozvoj prihraničných regiónov Poloniny - Bieszcany | | | 22,0
77 14 22 | Cezhraničné centrum cestovného ruchu Medzilaborce | | | 25,0
Východné Slovensko spolu | 820,0 | 1 214,0 | 869,5
ERDF celkom | 2 009,9 | 3 427,5 | 4 552,5
Poznámka: údaje o verejných financiách a ostatných zdrojoch financovania potrebných na realizáciu súboru projektov ERDF sú v prílohe č. 3/časť ERDF.

	Pri zostavovaní návrhu RPPVP 2004 - 2006 boli akceptované všetky požiadavky predkladateľov, týkajúce sa verejných prác (projektov) spolufinancovaných z ERDF. Na rok 2004 pre ROP - Základná infraštruktúra sú         v príprave verejné práce o navrhovanom čerpaní ERDF vo výške  2 009,9 mil. Sk k navrhovanému čerpaniu podľa MF SR 1 420,76 mil. Sk. Z tohto celkového pohľadu sa javí, že Slovenská republika si vytvára priaznivý predpoklad pre čerpanie finančných prostriedkov v tejto oblasti. 

Z analýzy tohoto konštatovania vyplýva, že za oblasť dopravy sú na rok 2004 pripravované projekty na spolufinancovanie z ERDF vo výške 1 979,9 mil. Sk, čo vysoko prevyšuje príslušné disponibilné zdroje fondu pre túto oblasť (podľa MF SR - 609,47 mil. Sk). Zároveň možno konštatovať, že za oblasť dopravy je príprava projektov pre EÚ v takom rozsahu, z ktorého za predpokladu dosiahnutia požadovaného kvalitatívneho stupňa ich prípravy bude možné potrebný počet projektov pre čerpanie finančných prostriedkov z EÚ vybrať.

Za oblasť životného prostredia boli predkladateľmi navrhnuté na zaradenie    do návrhu RPPVP 2004 - 2006, so začatím v roku 2004 tri projekty                           na spolufinancovanie z ERDF vo výške 30,0 mil. Sk k uvažovanej čiastke podľa      MF SR - 455,54 mil. Sk. Skutočnosti, týkajúce sa prípadnej prípravy iných projektov umožňujúcich vyčerpanie predpokladanej finančnej čiastky - 455,54 mil. Sk v oblasti životného prostredia nie sú ministerstvu známe. 

D.	2. 2.  Kohézny fond

	Kohézny fond je určený na veľké infraštrukturálne projekty nad 10 mil. eur v oblasti dopravy a v oblasti životné prostredie. Podľa MF SR, v zmysle metodológie ES, sa v roku 2004 predpokladá čerpanie z Kohézneho fondu vo výške 168 mil. Sk, v roku 2005 vo výške 1 913 mil. Sk a v roku 2006 vo výške 3 503 mil. Sk, rovnomerne rozdelené medzi Ministerstvom dopravy pôšt a telekomunikácií SR a Ministerstvom životného prostredia SR.

Súbor projektov pripravovaných na spolufinancovanie z Kohézneho fondu podľa jednotlivých oblastí, rokov a regiónov:
v mil. Sk
KF  Oblasť životné prostredie - roky | 2004 | 2005 | 2006
27 251 7 | Skupinový vodovod - rozšírenie vod. zdroja Gabčíkovo | 0,0 | 105,0 | 175,0
27 586 7 | Prívod vody Gabčíkovo - Vlčany - Černík | 0,0 | 350,0 | 525,0
27 250 7 | Skup. vod. Gabčíkovo, prívod vody Gabčíkovo - Šahy | 0,0 | 105,0 | 140,0
27 610 7 | Vážska vodná cesta v úseku Komárno - Žilina, I. časť | 0,0 | 100,0 | 150,0
27 249 7 | Skup. vod. Gabčíkovo, prívod vody Cetín - Nitra | | 0,0 | 105,0
27 370 8 | Aglomerácia Vráble | | 0,0 | 56,0
27 430 8 | Aglomerácia Topoľčany | | 0,0 | 105,0
27 474 8 | Aglomerácia Šurany | | 0,0 | 56,0
27 580 8 | Aglomerácia Zlaté Moravce | | 0,0 | 84,0
27 590 7 | Vodovody - Povodie Nitra | | 0,0 | 105,0
27 600 8 | Aglomerácia Nitra | | 0,0 | 84,0
27 601 8 | Aglomerácia Nové Zámky | | 0,0 | 35,0
27 602 8 | Aglomerácia Dvory nad Žitavou | | 0,0 | 56,0
27 358 8 | Aglomerácia Bánovce nad Bebravou | | 0,0 | 70,0
27 575 8 | Aglomerácia Partizánske | | 0,0 | 77,0
27 473 8 | Prievidza, Bojnice kanalizácia a intenzifikácia ČOV | | | 0,0
27 588 7 | Vodovody - Povodie Váh, Galanta | 0,0 | 35,0 | 56,0
27 589 7 | Vodovody - Povodie Dunaj, Galanta | 0,0 | 105,0 | 140,0
Západné Slovensko spolu | 0,0 | 800,0 | 2 019,0
27 291 7 | ÚV, III. stavba, vodovod Fiľakovo - Píla - Lučenec | | | 126,7
27 472 8 | Zásobovanie vodou a odkanaliz. regiónu Bielej Oravy | | | 160,0
Stredné Slovensko spolu | 0,0 | 0,0 | 286,7
27 467 8 | Kanaliz. a ČOV obcí lokalít Čistý Ružín a Čistý Hnilec | | 75,0 | 125,0
27 598 8 | Odkanalizovanie časti južného Zemplína | | 40,0 | 60,0
27 599 8 | Odkanalizovanie obcí v povodí Ondavy - Stropkov | | 150,0 | 215,0
27 256 7 | Prepojenie vody z východosl. vod. sústavy - Bardejov | | | 100,0
27 587 7 | Rozšírenie ÚV Tichý Potok po vybudovaní vod. nádrže | | | 50,0
27 603 8 | Odkanalizovanie obcí v povodí Tople | | | 50,0
Východné Slovensko spolu | 0,0 | 265,0 | 600,0
Oblasť životné prostredie celkom | 0,0 | 1 065,0 | 2 905,7

KF  Oblasť dopravy - roky | 2004 | 2005 | 2006
29 161 6 | Trnava - N. M. n/Váhom, modernizácia trate. II. časť | 1020,0 | 680,0 | 680,0
29 201 5 | D1 Považská Bystrica západ - Vrtižér | | 300,0 | 500,0
Západné Slovensko spolu | 1 020,0 | 980,0 | 1 180,0
29 118 6 | Modernizácia trate Žilina - Krásno nad Kysucou | 1 275,0 | 1 275,0 | 935,0
29 170 5 | D1 Višňové - Dubná Skala | | 400,0 | 500,0
29 172 5 | D3 Svrčinovec - Skalité | | 200,0 | 400,0
Stredné Slovensko spolu | 1 275,0 | 1 875,0 | 1 835,0
29 146 5 | D1 Mengusovce - Jánovce | 1000,0 | 1500,0 | 1500,0
Východné Slovensko spolu | 1 000,0 | 1 500,0 | 1 500,0
Oblasť dopravy celkom | 3 295,0 | 4 355,0 | 4 515,0
Kohézny fond Slovensko spolu | 3 295,0 | 5 420,0 | 7 420,7
Poznámka: údaje o verejných financiách a ostatných zdrojoch financovania potrebných na realizáciu súboru projektov Kohézneho fondu sú v prílohe č. 3/časť KF.

Do návrhu RPPVP 2004 - 2006 boli zaradené všetky verejné práce pripravované na spolufinancovanie z Kohézneho fondu, pričom je možné konštatovať, že pripravenosť projektov na rok 2004 za oblasť dopravy vysoko prevyšuje možnosti čerpania Kohézneho fondu v tomto roku. Na druhej strane však nie je dodržaná rovnomernosť rozdelenia zdrojov Kohézneho fondu medzi MDPT SR a MŽP SR, keďže na rok 2004 nie sú MŽP SR za oblasť životného prostredia predložené žiadne projekty. Rovnako v ďalších rokoch 2005 a 2006 navrhované projekty MDPT SR a v oblasti životného prostredia prevyšujú disponibilné zdroje Kohézneho fondu a požadovaná rovnomernosť rozdelenia čerpania Kohézneho fondu nie je dodržaná.

	MŽP SR podľa jeho listu z 26. marca 2003, číslo 161/2003 -1.8  oznámilo, že “v oblasti životného prostredia sa pre rok 2004 neuvažuje s čerpaním prostriedkov    na projekty Kohézneho a štrukturálneho fondu - životné prostredie. Z uvedeného dôvodu sa tieto projekty do podkladov pre zostavenie Štátneho rozpočtu na rok 2004 nezahŕňali. Čo sa týka čerpania v rokoch 2005 - 2006, je potrebné s ohľadom          na vyššie uvedené modifikovať “Finančnú tabuľku pre operačný program Základná infraštruktúra podľa priorít a rokov”, Priorita 2 - EI v plnom rozsahu.”

	Tu zostáva úloha pre riadiaci orgán pre Kohézny fond, ktorý svojou celkovou koordinačnou povinnosťou by mal odstrániť predmetné disproporcie.
	
	Zároveň, po ukončení prechodu kompetencií v oblasti vodného hospodárstva z MP SR na MŽP SR a transformácii vodárenských spoločností, je nevyhnutné spracovať pre budúce obdobie rokov 2005 - 2007 za rezort životného prostredia Rezortný rozvojový program v zmysle a termínoch zákona 254/1998 Z. z. o verejných prácach, do ktorého budú komplexne zahrnuté projekty štrukturálnych fondov, Kohézneho fondu a ďalších zahraničných, resp. domácich finančných nástrojov.

Navrhované verejné práce do RPPVP 2004 - 2006 predstavujú súbor pripravovaných verejných prác, ktorých financovanie, resp. spolufinancovanie sa bude diať či už zo ŠR, alebo štrukturálnych fondov a Kohézneho fondu. Realizácia jednotlivých verejných prác je pritom závislá od pripravenosti konkrétneho projektu verejnej práce na jeho realizáciu. Z tohto dôvodu až kvalifikovaný stupeň pripravenosti projektov rozhodne o ich zaradení do realizácie. Posúdenie tejto pripravenosti je úlohou jednotlivých riadiacich orgánov príslušných fondov. Ministerstvo preto nezostavilo návrh RPPVP 2004 - 2006  na vyčíslené disponibilné zdroje ŠR a fondov EÚ, ale vytvorilo súbor projektov pripravovaných na realizáciu. 

E/ Štátna expertíza

	S cieľom posúdiť hospodárnosť vynakladania verejných investícií                  pri optimálnom navrhovanom riešení stavebných zámerov, v súlade s ust. §10 ods. (2) zákona 254/1998 Z. z. o verejných prácach, na základe žiadosti predkladateľa alebo obce, ministerstvo vykonáva štátnu expertízu. Štátna expertíza sa vykonáva   na každú verejnú prácu, ktorej navrhovaná cena je vyššia ako 200,0 mil. Sk s výnimkou verejných prác, ktoré obstaráva Ministerstvo zahraničných vecí SR      pre svoju činnosť v zahraničí a s výnimkou verejných prác pre zabezpečenie obrany a bezpečnosti štátu.

	V návrhu RPPVP 2004 - 2006 je zaradených nasledovných 36 verejných prác so začatím v roku 2004, na ktoré sa vzťahuje povinnosť podať v termíne podľa       ust.  §10 ods. (4) zákona o verejných prácach žiadosť o vykonanie štátnej expertízy:
21 183 3 | NsP Ružinov - Interný pavilón a internát, Bratislava
27 514 7 | Ochrana Bratislavy - súbor stavieb
27 544 8 | Kanalizačný zberač C, III. stavba Vajnorská - Rožňavská, Bratislava
69 1 4 | Rekonštrukcia objektu DSSD Kaštieľ Stupava
27 251 7 | Skupinový vodovod - rozšírenie vodného zdroja Gabčíkovo
27 582 8 | Čistiareň a kanalizácia v trnavskom regióne
27 586 7 | Prívod vody Gabčíkovo - Vlčany - Černík
27 588 7 | Vodovody - povodie Váh
27 589 7 | Vodovody - povodie Dunaj
27 613 7 | Ľavostranná hrádza odpadového kanála VD Gabčíkovo, III. stavba
29 193 6 | Dispečerizácia trate Podunajské Biskupice - Komárno
27 250 7 | Skupinový vodovod Gabčíkovo, prívod vody Želiezovce - Šahy
27 610 7 | Vážska vodná cesta v úseku Komárno - Žilina, I. časť
76 1 19 | II/509 Gbelce - Záv.
27 417 8 | Považská Bystrica - rekonštrukcia ČOV a rozšírenie kanalizácie
27 445 8 | Intenzifikácia ČOV - ľavý breh Trenčín
27 573 8 | Intenzifikácia ČOV N. M. n/Váhom
27 110 8 | Zvolen - rekonštrukcia a rozšírenie ČOV
27 609 7 | Banská Bystrica - ochrana intravilánu, I. etapa
29 194 6 | Elektrifikácia trate Zvolen - Lučenec - Fiľakovo
27 423 8 | Horný tok Váhu - ekologizácia regiónu Liptov
27 427 8 | Košice - rozšírenie kanalizácie
27 595 8 | Rozšírenie kanalizácie mesta Košice
27 596 8 | Odkanalizovanie juhovýchodu Zemplína
74 2 19 | Priemyselný park Michalovce
27 377 8 | Kanalizácia a ČOV juhovýchodných častí v povodí Torysy
27 594 8 | ČOV Poprad - Matejovce
27 597 8 | Kanalizácia a ČOV Horného Zemplína
29 164 6 | Železničný koridor Prešov - peronizácia
29 165 6 | Modernizácia IX. koridoru Prešov - Plaveč
29 191 6 | Úprava koľajišťa vrátane nástupíšť Prešov
29 197 6 | Dostavba stanice, Poprad
77 1 8 | Kanalizácia a čistenie odpadových vôd pre Svidník a okolie
77 10 19 | Priemyselný park Matejovce
29 159 5 | D1 Sverepec - Považská Bystrica I. etapa
29 58 5 | Diaľničný privádzač Poprad - Kežmarok. I. etapa

F/ Závery

1.	Z analýzy RPPVP 2003 - 2005 vyplynulo poznanie, že väčšina predkladateľov rozvojových programov verejných prác nevenuje takú pozornosť plánovaciemu procesu pri investičnej činnosti, ktorú vyžaduje Európska únia. Aj v Slovenskej republike je potrebné, počnúc rokom 2007, pripraviť sa na povinné sedemročné plánovacie obdobie, ktoré v súčasnosti v oblasti výstavby je v Spoločenstve uplatňované.  Očakávame, že týmto dôjde ku skvalitneniu prípravy verejných prác zaraďovaných do Rozvojového programu priorít verejných prác.

2.	Návrh Rozvojového programu priorít verejných prác 2004 - 2006 predstavuje strednodobý hospodársky plán pre verejné práce, pričom jeho podstatnú časť tvorí najmä prepojenie verejných prác s Kohéznym fondom a štrukturálnymi fondmi. Predpokladom pre získanie čo možno najvyššieho finančného príspevku z týchto fondov je pripravenosť verejných financií SR, v kompetencii MF SR. Zastávame názor, že v štátnom rozpočte na rok 2004 je bezpodmienečne nutné vyčleniť adekvátnu výšku zdrojov k disponibilným zdrojom zo štrukturálnych fondov a Kohézneho fondu na verejné práce navrhované na začatie v prvom roku - 2004 skráteného programovacieho obdobia 2004 - 2006, a tak zabezpečiť prepojenosť kofinancovania finančných intervencií zo štrukturálnych fondov a Kohézneho fondu na ostatné zdroje. 

3.	Disproporcie v pripravenosti projektov na rok 2004 za oblasť dopravy, vysoko prevyšujúce možnosti čerpania Kohézneho fondu v tomto roku a na strane druhej nedodržanie rovnomernosti rozdelenia zdrojov Kohézneho fondu medzi MDPT SR a MŽP SR, keďže na rok 2004 nie sú MŽP SR za oblasť životného prostredia predložené žiadne projekty doriešiť na úrovni riadiaceho orgánu Kohézneho fondu. 

Vysvetlivky skratiek použitých v tabuľkových prílohách návrhu RPPVP 2004 - 2006

RVP | rozvojová verejná práca
OVP | ostatná verejná práca
ÚR | územné rozhodnutie
SP | stavebné povolenie

PD

projektová dokumentácia, slúžiaca ako súčasť podkladov na výber
zhotoviteľa podľa ustanovení zákona o verejnom obstarávaní

Identifikačné číslo verejnej práce
1. číslo  -  označuje číslo rezortu, kraja
2. číslo  -  označuje poradové číslo verejnej práce určené počítačovým programom
3. číslo  -  označuje číslo priority, v ktorej je verejná práca zaradená

Číselník ústredných štátnych orgánov, orgánov štátnej správy a niektorých ďalších verejnoprávnych  inštitúcií v Slovenskej republike, podľa opatrenia Štatistického úradu SR 291/2000 Z. z. a čísla samosprávnych krajov podľa počítačového programu MVRR SR
01     Kancelária Národnej rady SR
02     Kancelária prezidenta SR
03     Úrad vlády SR
04     Úrad pre finančný trh
05     Ústavný súd SR
06     Najvyšší súd SR
07     Generálna prokuratúra SR
08     Najvyšší kontrolný úrad SR
09     Slovenská informačná služba
10     Ministerstvo zahraničných vecí SR
11     Ministerstvo obrany SR
12     Ministerstvo vnútra SR
13     Ministerstvo spravodlivosti SR
15     Ministerstvo financií SR
18     Ministerstvo životného prostredia SR
20     Ministerstvo školstva SR
21     Ministerstvo zdravotníctva SR
22     Ministerstvo práce, sociálnych vecí a rodiny SR
24     Ministerstvo kultúry SR
26     Ministerstvo hospodárstva SR
27     Ministerstvo pôdohospodárstva SR
28     Ministerstvo výstavby a regionálneho rozvoja SR
29     Ministerstvo dopravy, pôšt a telekomunikácií SR
31     Úrad geodézie, kartografie a katastra SR
32     Štatistický úrad SR
33     Úrad pre verejné obstarávanie
36     Úrad jadrového dozoru SR
37     Úrad priemyselného vlastníctva SR
38     Úrad pre normalizáciu, metrológiu a skúšobníctvo SR
40     Protimonopolný úrad SR
42     Správa štátnych hmotných rezerv SR
51     Slovenská akadémia vied
52     Slovenský rozhlas
53     Slovenská televízia
54     Tlačová agentúra SR
61     Krajský úrad v Bratislave
62     Krajský úrad v Trnave
63     Krajský úrad v Trenčíne
64     Krajský úrad v Nitre
65     Krajský úrad v Žiline
66     Krajský úrad v Banskej Bystrici
67     Krajský úrad v Prešove
68     Krajský úrad v Košiciach
69     Bratislavský samosprávny kraj
70     Banskobystrický samosprávny kraj
74     Košický samosprávny kraj
76     Nitriansky samosprávny kraj
77     Prešovský samosprávny kraj
78     Trenčiansky samosprávny kraj
79     Trnavský samosprávny kraj
80     Žilinský samosprávny kraj.

Priority
 3 Verejné práce pre zdravotníctvo
 4 Verejné práce v oblasti sociálnych služieb
 5 Výstavba diaľnic a rýchlostných ciest
 6 Výstavba železničnej siete
 7 Vodohospodárske verejné práce
 8 Verejné práce na zlepšenie životného prostredia
10 Verejné práce pre školstvo
11 Verejné práce pre justíciu
15 Verejné práce pre kultúru
18 Verejné práce pre štátnu správu
19 Verejné práce ostatnej technickej infraštruktúry
22 Verejné práce pre cestovný ruch